Länsi-Vantaan kansalliset seniorit ry **1.11.2023**

 Hyväksytty syyskokouksessa 15.11.2023

**TOIMINTASUUNNITELMA VUODELLE 2024**

Yleistä

Kansallisen senioriliiton liittokokoukselle esittämä teema vuosille 2023-2026 on ”Elämäniloa ja voimaa”.

Länsi-Vantaan kansalliset seniorit ry toimii valtakunnallisen Senioriliiton paikallisena yhdistyksenä. Sen tavoitteena on lisätä seniori-ikäisten aktiivisuutta ja hyvinvointia sekä lähimmäisistä välittämistä. Yhdistys jakaa tietoa mm. hyvinvointia- ja terveyttä edistävistä palveluista ja tarjoaa vertaistukea sekä osallistumismahdollisuuksia monenlaiseen iloa ja virkistystä tuovaan toimintaan.

Senioriliiton strategian pohjalta yhdistys päivittää oman strategiansa ja tavoitteet vuosiksi 2024–2026. Uudessa strategiassamme painepisteitä ovat seuraavat:

* edistämme senioreitten hyvinvointia, osallisuutta ja yhteisöllisyyttä
* Kehitämme toimintaamme jäsenlähtöisesti ja monipuolisesti
* viestimme avoimesti
* vaikuttaminen on tehokasta ja näkyvää
* olemme edelläkävijöitä nettiasioissa

Yhdistys järjestää toimintavuoden aikana jäsenkyselyn, jonka avulla jäsenten mielipiteet ja ehdotukset toiminnan kehittämisen tueksi saadaan laajemmin esille.

Toiminta 2024

Yhdistyksen toimintamuotoja ovat säännölliset jäsentapaamiset asiantuntijavierailuineen, kulttuuritapahtumat, matkat ja kerhotoiminta.

Sääntömääräiset kevät- ja syyskokoukset pidetään maalis- ja marraskuussa.

Jäsentapaamiset

Tärkein toimintamuoto ovat ohjelmalliset jäsentapaamiset, jotka järjestetään joka toinen keskiviikko Virtakirkolla. Myyrmäen Kirkon korjauksen valmistuttua vuoden 2024 kesällä kokoustila tullee vaihtumaan. Kokoontumiseen on varattu 2 tuntia ja se aloitetaan jäsenten järjestämällä kahvituksella. Aluksi kuullaan asiantuntijavieraan esitys kiinnostavasta aiheesta. Tilaisuuden päätteeksi yhdistys tiedottaa ajankohtaisista asioista.

Kesän aikana järjestämme vapaamuotoiset Jäsentapaamiset Buldersin majalla joka keskiviikko alkaen 5.6.2024.

Ilon pisaroita-kerho muistin tueksi

Kerho kokoontuu parittomien viikkojen maanantaina Myyrmäkitalossa.

Elokuvakerho

Kerho kokoontuu joka toinen torstai iltapäivänäytökseen elokuvateatteri Kino Myyriin. Kulloinkin esitettävästä elokuvasta tiedotetaan sähköpostilla ja yhdistyksen Facebook-sivuilla. Jäsenten virkistystoiminnan lisäksi kerhon tavoitteena on tukea paikallista elokuvateatteria.

Lounaskerho

Lounaskerho kokoontuu kerran kuukaudessa länsivantaalaisessa ravintolassa. Kerhon vetäjä valitsee kulloisenkin vierailukohteen, näin tuetaan paikallisia yrittäjiä. Vierailun kohteena olevasta ravintolasta ja kokoontumisen ajankohdasta tiedotetaan sähköpostilla ja yhdistyksen jäsentapaamisissa.

Museokerho

Museokerho järjestää opastettuja museokäyntejä lähinnä pääkaupunkiseudulla. Vierailukohteista ja ajankohdista tiedotetaan sähköpostilla ja yhdistyksen jäsentapaamisissa.

Kahvi- ja keskustelukerho – ”Pulinakahvit”

Kerho kokoontuu kauppakeskus Myyrmannin Café Nuvossa, 3 krs, tiistaisin keskustelemaan ajankohtaisista asioista.

Yhdistys tukee uusien kerhojen perustamista ja toimintaa, mikäli löytyy niitä varten tiloja ja aktiivisia toimijoita.

Kulttuurikerho -Teatterit ja matkat

Teatterikäyntejä pääkaupunkiseudulla järjestetään sekä kevät- että syyskaudella. Myös pääkaupunkiseudun ulkopuolelle tehtäviä teatterimatkoja pyritään järjestämään mahdollisuuksien mukaan. Tavoitteena on järjestää tutustumiskäyntejä erilaisiin senioreita kiinnostaviin kohteisiin.

Kevätlounasretki tehdään toukokuussa ja joululounaalle kokoonnutaan joulukuussa.

Ulkomaanmatkoja voidaan järjestää joko oman yhdistyksen puitteissa tai yhdessä muiden yhdistysten kanssa. Ulkopuolisia voidaan yhdistyksemme matkoihin ottaa mukaan tilanteen niin salliessa.

Muu toiminta

Yhdistys muistaa tasavuosia täyttäviä jäseniään vuosittaisessa kahvitilaisuudessa.

Yhdistys järjestää tarvittaessa omaa Kilta-koulutusta uusille toimijoille.

Varainhankinta

Yhdistys perii jäseniltään jäsenmaksua. Hallitus esittää syyskokoukselle, että vuoden 2024 jäsenmaksu on 27 €. Kansallisen senioriliiton osuus jäsenen jäsenyhdistykselle maksamasta jäsenmaksusta on 15 €. Mikäli Kansallinen senioriliitto päättää korottaa omaa veloitustaan yhdistykseltä niin yhdistyksen jäsenmaksua korotetaan edellä mainitun lisäksi vastaavalla euromäärällä.

Myös kannattajajäsenen vuosimaksu 100 € esitetään pidettäväksi ennallaan.

Vantaan kaupungilta haetaan toiminta-avustusta.

Arpajaiset järjestetään kevät- ja syyskokousten yhteydessä. Lisäksi varoja kerätään jäsentapaamisten kahvimaksuista.

Liiton, piirin ja kaupungin toiminnat

Yhdistyksellä ei ole edustusta Kansallisen senioriliiton liittovaltuustossa eikä sen hallituksessa kaudella 2023–2026.

Yhdistyksen edustaja Tarja Leinonen toimii Kansallisen senioriliiton Uudenmaan piirin hallituksen jäsenenä.

Senioriliitto ja Uudenmaan piiri järjestävät yhdistysten toimijoille neuvottelupäiviä ja muuta koulutusta. Niihin osallistutaan, kun aihe koetaan tarpeelliseksi ja kiinnostavaksi.

Piirin kevät- ja syyskokoukseen valitaan edustajat yhdistyksen kevätkokouksessa.

Jäsenemme Raimo Huvila toimii Vantaan ja Keravan hyvinvointialueen vanhusneuvoston puheenjohtajana valtuustokauden 2022-2025 sekä Vantaan vanhusneuvoston jäsenenä kauden 021–2023. Puheenjohtajamme Risto Pyhältö toimii Kaupunginhallituksen 1.11.2022 tekemällä päätöksellä Vantaan vanhusneuvoston uutena puheenjohtajana kauden 2021-2023 loppuun. Molemmat henkilöt valittiin tehtävään myös valtuustokauden kahdelle viimeiselle vuodelle, 2024-2025.

Yhdistys tarjoaa myös esim. Vantaan kaupungille jäseniään mukaan erilaisiin kehittämishankkeisiin ja työryhmiin.

Jäsenhankinta

Jäsenhankinta on jatkuvaa. Uusille 2023 yhdistykseen liittyneille järjestetään tapaaminen vuoden 2024 alussa**.** Keväällä järjestetään oma jäsenhankintatilaisuus**.** Yhdistys esittelee toimintaansa Myyrmäessä järjestettävillä markkinoilla, Syksyllä osallistutaan Vantaan Hyvinvointimessuille.

Tiedottaminen

Yhdistys tiedottaa jäsenilleen jäsentapaamisten ohjelmista tapaamisten yhteydessä jaettavissa ohjelmissa, sähköpostitse tai kirjeissä viimeistään kevät- ja syyskauden alkaessa. Tiedot ovat nähtävissä myös kotisivuillamme https://lansivantaa.senioriyhdistys.fi/tapahtumat.

Yhdistys julkaisee vuosittain yhdistyksen toiminnasta kertovan esitteen jaettavaksi jäsenyydestä kiinnostuneille henkilöille.

Kevät- ja syyskauden toiminnasta julkaistaan yhteenveto, josta ilmenevät jäsentapaamisten, kerhojen ja kulttuuririentojen ajankohdat ja paikat. Elokuva-, lounas- ja museokerhojen tapahtumien yksityiskohdista tiedotetaan erikseen aiemmin mainitun mukaisesti.

Hallitus